Fù quagghiate sus 'a terreferme e sus a 'na serie de isole ca circunnane 'a lagune omonime. Origgenariamende 'nu piccele villagge canosciute cu 'u nome de Eko, 'a soje posiziune ne fàce une de le picche puerte naturale d'a coste atlàndeche e de conseguenze une de le puèste de maggior condatte cu le Europee. A partire da 'u XV sèchele, navigature da 'u Purtugalle stabilirone 'nu punde d'approde commerciale sus a le isole ca chiamarone Lagos, da 'u nome de 'na cetate jndr'ô sud d'u Purtugalle. Se commerciavane spezie, avorie e schiave. 'A cetate fù pigghiate da le bretànneche jndr'ô 1807 durande 'u tendative de bloccà 'a tratte de le schiave. Lagos fù inglobata jndr'à colonie 'nglise d'a Nigeria jndr'ô 1900.